Amer ahat ayen i yessawḍen, timetti taqbaylit, ad taɛer tmeṭṭut deg waṭas n tlufa, d tagnit-nni n tlelli ur as d-iṣaḥen ara. Ma nuɣal s yijerriḍen ɣer deffir ad d-naff Mekkyusa teẓwer deg wugar n taɣulin, ɣer tama n lecɣal n uxxam, teẓwar aṭas deg leqraya, aha tamer i as-ǧǧin ad tkemmel abrid n tmusni, ad tennerni, rnu ɣef waya ur d-tɣelli ara gar yigfassen n Masi iwumi ttnadin yimawlan-is ad t-ṣewben. Lmeɛna-s yal tegnit tesɛa deffir-s aṭas n tsebbiwin, tamenzut deg-sent d azlag n tikta d ttexmam n yemdanen. Asmi ad yessaweḍ umdan ad yestixer yelli-s seg uɣerbaz ɣas teẓwar, axaṭar kan teǧǧuǧǧeg-d i zwaǧ, dɣa dagi kan i d-yebda uɛewwiq. Si 53